SK Úradný vestník Európskej únie C 151/15

OZNÁMENIE

Nariadenie Rady (ES) č. 428/2009 z 5. mája 2009, ktorým sa stanovuje režim Spoločenstva na kontrolu vývozov, prepravy, sprostredkovania a tranzitu položiek s dvojakým použitím (1) – Informácie o opatreniach, ktoré prijali členské štáty v zhode s prílohami IIb až IIf

2013/C 151/10

V prílohách IIb až IIf k nariadeniu (ES) č. 428/2009, zmenenému nariadením Rady (EÚ) č. 1232/2011, sa ustanovuje, že každý vývozca, ktorý používa všeobecné vývozné povolenie (EUGEA), musí oznámiť príslušným orgánom členského štátu, v ktorom má sídlo, prvé použitie tohto povolenia najneskôr do 30 dní po uskutočnení prvého vývozu alebo pred prvým použitím tohto povolenia v súlade s požiadavkami príslušného orgánu členského štátu, v ktorom má vývozca sídlo. V prílohách IIb až IIf nariadenia (ES) č. 428/2009 sa takisto stanovuje, že členské štáty oznámia Komisii mechanizmus oznámenia, ktorý zvolili pre prvé použitie všeobecných vývozných povolení EÚ002 až EÚ006. Okrem toho sa v prílohách IIb až IIf stanovuje, že členské štáty môžu zaviesť ďalšie požiadavky, ako napríklad registráciu vývozcov alebo nahlasovacie povinnosti. Komisia zverejní informácie, ktoré jej boli oznámené, v sérii C Úradného vestníka Európskej únie.

1. INFORMÁCIE POSKYTNUTÉ ČLENSKÝMI ŠTÁTMI O MECHANIZMOCH OZNÁMENIA, KTORÉ SI ZVOLILI PRE PRVÉ POUŽITIE VŠEOBECNÝCH VÝVOZNÝCH POVOLENÍ EÚ002, EÚ003, EÚ004, EÚ005 A EÚ006

V „Podmienkach a požiadavkách na používanie“ všeobecných vývozných povolení EÚ002 až EÚ006 sa od Komisie požaduje, aby Komisia uverejnila, ktoré opatrenia si zvolili členské štáty, pokiaľ ide o mechanizmus oznámenia prvého použitia týchto povolení. Nasledujúca tabuľka obsahuje prehľad opatrení prijatých členskými štátmi, ktoré oznámili Komisii. Za nimi sú stanovené podrobné opatrenia oznámené Komisii.

Členský štát Mechanizmus oznámenia prvého použitia všeobecných vývozných povolení EÚ002, EÚ003, EÚ004, EÚ005 a EÚ006 BELGICKO pred prvým použitím povolenia BULHARSKO do 30 dní po uskutočnení prvého vývozu ČESKÁ REPUBLIKA do 30 dní po uskutočnení prvého vývozu DÁNSKO do 30 dní po uskutočnení prvého vývozu NEMECKO do 30 dní po uskutočnení prvého vývozu ESTÓNSKO pred prvým použitím povolenia ÍRSKO do 30 dní po uskutočnení prvého vývozu GRÉCKO do 30 dní po uskutočnení prvého vývozu ŠPANIELSKO do 30 dní po uskutočnení prvého vývozu FRANCÚZSKO pred prvým použitím povolenia TALIANSKO pred prvým použitím povolenia CYPRUS do 30 dní po uskutočnení prvého vývozu LOTYŠSKO do 30 dní po uskutočnení prvého vývozu LITVA do 30 dní po uskutočnení prvého vývozu LUXEMBURSKO pred prvým použitím povolenia MAĎARSKO pred prvým použitím povolenia MALTA do 30 dní po uskutočnení prvého vývozu HOLANDSKO pred prvým použitím povolenia RAKÚSKO pred prvým použitím povolenia POĽSKO do 30 dní po uskutočnení prvého vývozu PORTUGALSKO do 30 dní po uskutočnení prvého vývozu RUMUNSKO do 30 dní po uskutočnení prvého vývozu SLOVINSKO do 30 dní po uskutočnení prvého vývozu SLOVENSKO do 30 dní po uskutočnení prvého vývozu FÍNSKO do 30 dní po uskutočnení prvého vývozu ŠVÉDSKO do 30 dní po uskutočnení prvého vývozu SPOJENÉ KRÁĽOVSTVO do 30 dní po uskutočnení prvého vývozu

1.1. Belgicko

Pred prvým použitím všeobecných vývozných povolení EÚ musí dôjsť k registrácii a oznámeniu prostredníctvom osobitného formulára, ktorý je k dispozícii na webovej lokalite príslušného povoľujúceho orgánu.

— Región Flámsko: http://www.vlaanderen.be/csg

— Región Valónsko: http://economie.wallonie.be/Licences_armes/2U/Types_licences.html

— Región Brusel – hlavné mesto: (ešte nie je dostupná)

Podľa vnútroštátnej administratívnej praxe sa registrácia uskutočňuje pred prvým použitím povolení EUGEA.

Okrem toho by vývozcovia mali raz za rok poskytnúť povoľujúcim orgánom informácie o vyvezených položkách s dvojakým použitím, ich množstvách, údajoch vývozcu a koncového používateľa a konečnom použití. Tieto informácie môžu byť poskytnuté formou správy.

V rámci záväzku ďalšieho vedenia záznamov (najmenej tri roky) sa požaduje uchovávať obchodné dokumenty týkajúce sa vývozu na základe povolení EUGEA (t. j. faktúry, vyhlásenia atď.).

1.2. Bulharsko

Mechanizmus oznamovania všetkých všeobecných vývozných povolení EÚ je priamo odvodený z nariadenia (EÚ) č. 1232/2011 a požaduje od vývozcov, aby oznámenie poslali do 30 dní po uskutočnení prvého vývozu.

1.3. Česká republika

Pred prvým použitím všeobecného vývozného povolenia EÚ sa vývozca musí zaregistrovať na ministerstve priemyslu a obchodu v zmysle paragrafu 6 zákona č. 594/2004 Zb. Vývozca musí uviesť číslo príslušného povolenia EUGEA. Ministerstvo potvrdí registráciu vývozcu do 10 dní od doručenia písomného oznámenia.

V súlade s ustanoveniami nariadenia (EÚ) č. 1232/2011 sa od vývozcu zároveň žiada, aby prvý vývoz oznámil do 30 dní po jeho uskutočnení.

Okrem toho vývozca na žiadosť ministerstva nahlási vývozy, ktoré uskutočnil na základe povolení EUGEA.

1.4. Dánsko

Mechanizmus oznamovania všetkých všeobecných vývozných povolení EÚ je priamo odvodený z nariadenia (EÚ) č. 1232/2011 a požaduje od vývozcov, aby oznámenie poslali do 30 dní po uskutočnení prvého vývozu.

1.5. Nemecko

Nemecko používa na všeobecné vývozné povolenia EÚ mechanizmus oznamovania, ktorý vývozcom umožňuje oznamovať prvé použitie príslušného povolenia EUGEA Spolkovému úradu pre hospodárstvo a kontrolu vývozu do 30 dní po uskutočnení prvého vývozu.

Na podanie oznámenia sa vývozcovia musia elektronicky zaregistrovať. Ďalšie informácie nájdete na webovej lokalite http://www.ausfuhrkontrolle.info/ausfuhrkontrolle/de/antragstellung/agg_antragstellung/index.html

Okrem toho musia vývozcovia každý polrok nahlásiť vývozné transakcie uskutočnené na základe povolení EUGEA. Vývozca by mal elektronicky poskytnúť informácie o vyvezených položkách, hodnote, údajoch vývozcu a príjemcu.

1.6. Estónsko

Podľa článku 25.4 estónskeho zákona o strategickom tovare sa pred prvým použitím všeobecných vývozných povolení EÚ požaduje registrácia a oznámenie na výbore pre strategický tovar.

V článku 29.2 sa vysvetľuje proces žiadosti o registráciu používateľa povolení EUGEA a stanovuje sa časová lehota 10 pracovných dní od prijatia žiadosti a všetkých ostatných dokumentov. Žiadateľ dostane písomné oznámenie o registrácii používateľa povolení EUGEA a príslušné údaje sa zaznamenajú do databázy (článok 30.1).

V článku 35.2 sa stanovuje, že zaregistrovaný používateľ povolení EUGEA musí dvakrát za rok predložiť výboru pre strategický tovar písomnú správu o svojej činnosti. Správu vypracuje za každý predchádzajúci polrok k 30. júnu a 31. decembru a podá ju do 30 kalendárnych dní po ukončení vykazovaného obdobia.

Podľa článku 35.1 sa od registrovaného používateľa povolení EUGEA požaduje viesť záznamy a uchovávať dokumenty týkajúce sa popisu tovaru; množstva a hodnoty tovaru; dátumov prepravy tovaru; názvov a adries strán transakcie; konečného použitia a koncového používateľa. Záznamy sa musia viesť aspoň 10 rokov od 1. januára roka nasledujúceho po vypracovaní daného dokumentu.

1.7. Írsko

Ktorýkoľvek vývozca so sídlom v Írsku, ktorý používa všeobecné vývozné povolenia EUGEA, musí prvé použitie takéhoto povolenia oznámiť na írskom úrade pre udeľovanie povolení, a to do 30 dní po uskutočnení prvého vývozu.

1.8. Grécko

Mechanizmus oznamovania všetkých všeobecných vývozných povolení EÚ je priamo odvodený z nariadenia (EÚ) č. 1232/2011 a požaduje od vývozcov, aby oznámenie poslali do 30 dní po uskutočnení prvého vývozu.

1.9. Španielsko

Mechanizmus oznamovania všetkých všeobecných vývozných povolení EÚ je priamo odvodený z nariadenia (EÚ) č. 1232/2011 a požaduje od vývozcov, aby oznámenie poslali do 30 dní po uskutočnení prvého vývozu.

1.10. Francúzsko

Podľa vnútroštátnej administratívnej praxe musí pred prvým použitím všeobecných vývozných povolení EÚ dôjsť k registrácii a oznámeniu prostredníctvom osobitného formulára, ktorý je k dispozícii na webovej lokalite príslušného povoľujúceho orgánu (http://www.dgcis.redressement-productif.gouv.fr/biens-double-usage/telechargements).

1.11. Taliansko

V ministerskej vyhláške č. PCI/79931 sa uvádza, že talianski vývozcovia musia oznámiť svoj úmysle použiť všeobecné vývozné povolenia EÚ najneskôr 30 dní pred prvým použitím.

Okrem toho musia vývozcovia každý polrok nahlásiť vývozné transakcie uskutočnené na základe povolení EUGEA.

Informácie o oznamovacích postupoch možno nájsť na webovej lokalite ministerstva hospodárskeho rozvoja:

http://www.mise.gov.it/index.php?option=com_content&view=article&viewType=0&idarea1=564&idarea2=700&idarea3=0&andor=AND§ionid=2,12&andorcat=AND&idmenu=1406&partebassaType=0&MvediT=1&showMenu=1&showCat=1&id=2022475&idarea4=0&idareaCalendario1=0&showArchiveNewsBotton=0&directionidUser

1.12. Cyprus

Mechanizmus oznamovania všetkých všeobecných vývozných povolení EÚ je priamo odvodený z nariadenia (EÚ) č. 1232/2011 a požaduje od vývozcov, aby oznámenie poslali do 30 dní po uskutočnení prvého vývozu.

1.13. Lotyšsko

Mechanizmus oznamovania všetkých všeobecných vývozných povolení EÚ je priamo odvodený z nariadenia (EÚ) č. 1232/2011 a požaduje od vývozcov, aby oznámenie poslali do 30 dní po uskutočnení prvého vývozu.

1.14. Litva

Podľa článku 57 Pravidiel povoľovania vývozu, dovozu, tranzitu, sprostredkovania a prepravy strategického tovaru v rámci Spoločenstva, ktoré boli schválené uznesením vlády č. 617 z 29. mája 2012, musia vývozcovia oznámiť ministerstvu hospodárstva svoj úmysel použiť všeobecné vývozné povolenia EÚ, a to najneskôr 10 dní pred prvým použitím povolenia.

1.15. Luxembursko

Podľa vnútroštátnej administratívnej praxe pred prvým použitím všeobecných vývozných povolení EÚ musí dôjsť k oznámeniu prostredníctvom osobitného formulára, ktorý je k dispozícii na webovej lokalite príslušného povoľujúceho orgánu:

http://www.eco.public.lu/attributions/dg5/d_commerce_exterieur/office_licences/import_export/controle_export/2usage/2usage_licences/index.html

alebo

http://www.guichet.lu/biens-DU

Okrem toho musí vývozca po dobu 10 rokov viesť záznamy o vývoze uskutočnenom na základe povolení EUGEA [záznamy by mali obsahovať najmä všetky obchodné a prepravné doklady, ktoré súvisia s vývozom, vrátane podrobných informácií o vyvezených položkách s dvojakým použitím (množstvá, hodnota, opis atď.), dátum vývozu, údaje vývozcu a koncového používateľa a konečné použitie]. Na požiadanie musí záznamy predložiť povoľujúcemu orgánu.

1.16. Maďarsko

Podľa článku 3 ods. 1 dekrétu vlády č. 13/2011 (II.22) o povolení zahraničného obchodu s položkami s dvojakým použitím v znení neskorších predpisov Maďarsko požaduje pred prvým použitím všeobecných vývozných povolení EÚ registráciu.

Registrácia pred prvým použitím všeobecných vývozných povolení EÚ predstavuje zvolený spôsob, ako zároveň splniť oznamovacie povinnosti.

Navyše podľa článku 13 ods. 4 dekrétu vlády č. 13/2011 (II.22) o povolení zahraničného obchodu s položkami s dvojakým použitím v znení neskorších predpisov sa ustanovuje povinnosť nahlásiť použitie všeobecných vývozných povolení EÚ každých 6 mesiacov.

1.17. Malta

Mechanizmus oznamovania všetkých všeobecných vývozných povolení EÚ je priamo odvodený z nariadenia (EÚ) č. 1232/2011 a požaduje od vývozcov, aby oznámenie poslali do 30 dní po uskutočnení prvého vývozu.

1.18. Holandsko

Podľa článku 5 predpisu „Uitvoeringsregeling strategische goederen“ sa vývozcom povoľuje použiť všeobecné vývozné povolenia EÚ len na základe registrácie ex ante najneskôr dva týždne pred ich prvým použitím.

1.19. Rakúsko

Podľa článku 59.5 zákona o zahraničnom obchode z roku 2011, Spolková zbierka zákonov časť I, č. 26, sa úmysel použiť všeobecné vývozné povolenie EÚ musí pred jeho prvým použitím oznámiť ministerstvu hospodárstva, rodiny a mládeže, ktoré vývozcu zaregistruje. V oznámení sa musí uviesť, ktoré všeobecné vývozné povolenie(-ia) sa použije.

Podľa článku 59.1 uvedeného zákona môžu povolenia EUGEA používať len zaregistrované osoby a subjekty. Podľa článku 59.6 bude vývozca pridaný do registra do 10 pracovných dní a o tejto registrácii bude informovaný. Okrem toho v článku 16.2 prvého výnosu o zahraničnom obchode z roku 2011, Spolková zbierka zákonov časť II, č. 343, sa uvádzajú podrobné požiadavky na obsah registrácie.

V článku 16.3 uvedeného výnosu sa uvádza, že všetky zaregistrované osoby a subjekty musia nahlásiť agregované údaje o uskutočnených transakciách do 1. marca každého kalendárneho roka. Údaje musia zahŕňať tovar alebo kategórie tovaru vrátane číselných znakov KN, príjemcov a známych koncových používateľov, celkové objemy a celkové hodnoty. Tieto údaje sa musia poskytovať pre každé všeobecné vývozné povolenie zvlášť.

1.20. Poľsko

Podľa zákona o zahraničnom obchode, technológiách a tovare strategického významu pre bezpečnosť štátu a zachovanie medzinárodného mieru a bezpečnosti z 29. novembra 2000 Poľsko od vývozcov požaduje, aby prvé použitie príslušného všeobecného vývozného povolenia EÚ oznámili úradu pre hospodársku bezpečnosť najneskôr do 30 dní po uskutočnení prvého vývozu.

Registrácia je povinná prostredníctvom webovej lokality ministerstva hospodárstva.

Poľsko zároveň zaviedlo povinnosť raz za rok nahlasovať použitie povolení EUGEA.

1.21. Portugalsko

Mechanizmus oznamovania všetkých všeobecných vývozných povolení EÚ je priamo odvodený z nariadenia (EÚ) č. 1232/2011 a požaduje od vývozcov, aby oznámenie poslali do 30 dní po uskutočnení prvého vývozu.

1.22. Rumunsko

V článku 13 vládneho výnosu č. 119/2010, zmeneného vládnym výnosom č. 12/2012, sa uvádza, že vývozcovia, ktorí používajú všeobecné vývozné povolenia EÚ sú povinní registrovať sa pred prvým použitím týchto povolení na úrade pre kontrolu vývozu ANCEX. ANCEX registráciu potvrdí do 10 pracovných dní od prijatia žiadosti.

Vývozcovia, ktorí používajú povolenia EUGEA, oznámia úradu ANCEX prvé použitie týchto povolení, a to do 30 dní po uskutočnení prvého vývozu.

Navyše vývozcovia musia každý mesiac nahlasovať použitie povolení EUGEA.

1.23. Slovinsko

Mechanizmus oznámenia, ktorý si Slovinsko zvolilo pre všetky všeobecné vývozné povolenia, je oznámenie do 30 dní po uskutočnení prvého vývozu. Je to stanovené v novele dekrétu vlády o postupoch vydávania povolení a osvedčení a o právomoci výboru pre kontrolu vývozu položiek s dvojakým použitím (Úradný vestník – OG RS č. 42/12, čl. 7).

Nahlasovanie je povinné dvakrát do roka.

1.24. Slovensko

Mechanizmus oznamovania všetkých všeobecných vývozných povolení EÚ je priamo odvodený z nariadenia (EÚ) č. 1232/2011 a požaduje od vývozcov, aby oznámenie poslali do 30 dní po uskutočnení prvého vývozu.

1.25. Fínsko

Podľa odseku 3 písm. a) zákona o dvojakom použití č. 562/1996 (v znení neskorších predpisov) musia vývozcovia oznámiť použitie všeobecného vývozného povolenia EÚ ministerstvu zahraničných vecí, a to najneskôr do 30 pracovných dní po uskutočnení prvého vývozu.

1.26. Švédsko

Mechanizmus oznamovania všetkých všeobecných vývozných povolení EÚ je priamo odvodený z nariadenia (EÚ) č. 1232/2011 a požaduje od vývozcov, aby oznámenie poslali do 30 dní po uskutočnení prvého vývozu.

1.27. Spojené kráľovstvo

Mechanizmus oznamovania všetkých všeobecných vývozných povolení EÚ je priamo odvodený z nariadenia (EÚ) č. 1232/2011 a požaduje od vývozcov, aby oznámenie poslali do 30 dní po uskutočnení prvého vývozu.

(1) Ú. v. EÚ L 134, 29.5.2009, s. 1.